Komisijos sprendimas
1999 m. liepos 2 d.
iš dalies keičiantis Sprendimą 94/269/EB, nustatantį specialius reikalavimus, reglamentuojančius Kolumbijos kilmės žuvininkystės produktų importą
(pranešta dokumentu Nr. C(1999) 1826)
(tekstas svarbus EEE)
(1999/486/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią veterinarijos reikalavimus, reglamentuojančius žuvininkystės produktų gamybą ir jų pateikimą į rinką [1] su paskutiniais pakeitimais, padarytais Direktyva 97/79/EB [2], ypač į jos 11 straipsnį,
(1) 1994 m. balandžio 8 d. Komisijos sprendimo 94/269/EB, nustatančio specialius reikalavimus, reglamentuojančius Kolumbijos kilmės žuvininkystės ir akvakultūros produktų importą [3] su paskutiniais pakeitimais, padarytais Sprendimu 96/31/EB [4], 1 straipsnyje nurodyta, kad Ministerio de Salud - División de Alimentos yra pripažįstama Kolumbijos kompetentinga institucija, galinčia patikrinti ir patvirtinti, kad žuvininkystės ir akvakultūros produktai atitinka Direktyvos 91/493/EEB reikalavimus;
(2) kadangi pertvarkius Kolumbijos judėjimą, žuvininkystės produktų veterinarijos sertifikatų kompetentinga institucija iš Ministerio de Salud - División de Alimentos buvo perkelta į Instituto Nacional de Vigilancia de Medicamentos y alimentos (Invima) ir ši nauja institucija yra pajėgi veiksmingai patikrinti, kaip taikomi galiojantys įstatymai; kadangi dėl to reikia pakeisti Sprendime 94/269/EB įvardytos kompetentingos institucijos pavadinimą;
(3) kadangi reikėtų suderinti Sprendimo 94/269/EB ir pastaruoju metu priimtų Komisijos sprendimų, nustatančių specialius reikalavimus, reglamentuojančius tam tikrų trečiųjų šalių kilmės žuvininkystės ir akvakultūros produktų importą, formuluotes;
(4) kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Komisijos sprendimas 94/269/EB iš dalies keičiamas taip:
1) 1 straipsnis pakeičiamas taip:
"1 straipsnis
Instituto Nacional de Vigilancia de Medicamentos y Alimentos (Invima) - tai Kolumbijos kompetentinga institucija, galinti patikrinti ir patvirtinti, kad žuvininkystės ir akvakultūros produktai atitinka Direktyvos 91/493/EEB reikalavimus."
2) 2 straipsnis pakeičiamas taip:
"2 straipsnis
Žuvininkystės ir akvakultūros produktai, kurių kilmės šalis Kolumbija, turi atitikti šiuos reikalavimus:
1) prie kiekvienos siuntos turi būti pridėtas veterinarijos sertifikato originalas, kuriame pagal šio sprendimo A priedo pavyzdį turi būti įrašytas numeris, data, jis turi būti tinkamai užpildytas, pasirašytas ir surašytas viename lape;
2) produktai turi būti pagaminti šio sprendimo B priede nurodytose patvirtintose įmonėse, žuvų perdirbimo laivuose, šaldymo sandėliuose ar registruotuose laivuose šaldikliuose;
3) ant visų pakuočių, išskyrus nesupakuotus sušaldytus žuvininkystės produktus, skirtus konservuotiems maisto produktams gaminti, neištrinamomis raidėmis turi būti užrašytas žodis "Kolumbija" ir kilmės įmonės, žuvų perdirbimo laivo, šaldymo sandėlio ar registruoto laivo-šaldytuvo patvirtinimo/registracijos numeris."
3) A priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1999 m. liepos 2 d.